b'\n_START_ARTICLE_\nTomi R\xc3\xa4is\xc3\xa4nen\n_START_SECTION_\nBiografija\n_START_PARAGRAPH_\nR\xc3\xa4is\xc3\xa4nen je \xc5\xa1tudiral skladateljstvo od leta 2000 do 2006 na Sibeliusovi Akademiji pod vodstvom Erkki Jokinena in kon\xc4\x8dal \xc5\xa1tudij kot magister glasbe. Pred vpisom na univerzo je R\xc3\xa4is\xc3\xa4nen \xc5\xa1tudiral glasbo in skladateljstvo na Univerzi v Helsinkih pod vodstvom Harri Vuorija. Sodeloval pa je tudi na mnogih mednarodnih predavanjih, seminarjih in delavnicah pod vodstvom razli\xc4\x8dnih skladateljev, kot na primer Louis Andriessen, Brian Ferneyhough, Jonathan Harvey, Michael Jarrell, Jouni Kaipainen, Magnus Lindberg, Philippe Manoury in Marco Stroppa._NEWLINE_Od leta 2000 naprej se je seznam del skladatelja R\xc3\xa4is\xc3\xa4nen hitro \xc5\xa1iril in trenutno vsebuje okrog 70 skladb, katera zajemajo dela od solo glasbe pa do komornih in zborovskih del ter dela za orkestre. R\xc3\xa4is\xc3\xa4nenova dela so med najbolj izvajanimi deli njegove generacije na Finskem. Njegova glasba je bila izvajana in predvajana v 38 dr\xc5\xbeavah po Evropi, Severni in Ju\xc5\xbeni Ameriki, Aziji in Avstraliji. Leta 2007 je R\xc3\xa4is\xc3\xa4nen osvojil mednarodno nagrado\xc2\xa0\xc2\xbbIrino Prize\xc2\xab\xc2\xa0(deljena nagrada) na Japonskem z delom Stheno (2006). Leta 2002 je bil drugi na mednarodnem skladateljskem tekmovanju\xc2\xa0\xc2\xbb2 Agosto\xc2\xab\xc2\xa0v Italiji z delom\xc2\xa0\xc2\xbbNomad\xc2\xab\xc2\xa0(2002). R\xc3\xa4is\xc3\xa4nen pa si je pridobil tudi uspehe na drugih skladateljskih tekmovanjih na Finskem in v Avstraliji. Vsa R\xc3\xa4is\xc3\xa4nenova dela so objavljena pod zalo\xc5\xbeni\xc5\xa1tvom Editor TROY.'